כתבי אוגרית

כתבי אוגרית הם אוסף של טקסטים עתיקים שנכתבו בכתבי יתדות (אלפביתיים והברתיים) בשמונה שפות לפחות, והתגלו משנת 1928 באתרי העיר אוגרית. עד כה נמצאו מעל 1,300 לוחות ושברי לוחות חרס כתובים באלפבית אוגריתי (רובם באוגריתית, מעטים מהם בחורית ובאכדית, ולוחות אחדים שנמצאו ברחבי כנען וביטאו כנראה ניב כנעני שאיננו אוגריתית) וכ־1,500 לוחות ושברי לוחות חרס בכתב יתדות הברתי (וכוללים בעיקר אכדית, מעט שומרית, חתית וחורית, ואף טקסטים אחדים באוגריתית). הכתבים נכתבו בסביבות 1400–1200 לפנה"ס.

 לשון 

כתבי אוגרית משקפים את הלשון האוגריתית בטווח ארוך יותר מ־200 השנים בהם נכתבו: בעוד הכתבים המאוחרים ביותר, שנכתבו ממש לפני חורבן אוגרית, משקפים את לשון היום־יום, חלק מהטקסטים העתיקים – לוחות השירה האוגריתית, שהם גם הארוכים ביותר – משקפים שלבים קדומים יותר של השפה, שכן הם נמסרו בעל פה כמה דורות לפני שהועלו על הכתב, ונושאים מאפיינים של לשון פואטית כנענית (ממנה התפתחה גם הלשון הפואטית העברית הקדומה, החולקת עם הלשון הפואטית האוגריתית מאפיינים רבים). הלשון הפרוזאית במסמכים ומכתבים המלכותיים קרובה מאוד לטקסטים הספרותיים, וניחנת בעידון ובכתיב מדויק; אך כמה טקסטים לא פורמליים, שנכתבו על־ידי בעלי השכלה לקויה או זרים, חושפים מאפיינים בלשון המדוברת שלא משתקפים באורתוגרפיה הסטנדרטית.

הכתבים האכדיים משתמשים באכדית הבבלית התיכונה. כאשר נכתבו מלים או שמות אוגריתיים באכדית, לא נשמר הערך הפונטי של העיצורים הגרוניים (שאינם קיימים באכדית), והתנועה o (שגם היא לא קיימת באכדית) הועתקה בתנועה u. מלים אוגריתיות ששולבו בטקסטים אכדיים סומנו לעיתים באמצעות "גלוסה" .

 מיון הטקסטים באוגריתית 
עד כה נמצאו כ־1,500 טקסטים ושברים, כולם מתוארכים למאות ה־13 וה־12 לפנה"ס. המפורסמים ביותר מבין כתבי אוגרית הם כחמישים השירים האפיים. הכתבים האחרים כוללים 150 לוחות המתארים את הפולחן והטקסים האוגריים, 100 מכתבים, מספר קטן של חוזים וטקסטים משפטיים אחרים (באכדית שנחשבה אז לשפת החוק), ומאות טקסטים מנהליים או כלכליים, בעיקר רשימות שמות וסחורות.

 לוחות השירה 
ממוזער|לוח מעלילות בעל וענת

הכתבים הבולטים והארוכים ביותר שנמצאו באוגרית הם לוחות השירה. בין קובצי השירה הבולטים ניתן למנות את עלילות בעל וענת, אגדת כרת ואגדת אקהת, ובלוחות בודדים נמצאו יצירות שירה עלילתית אחרות, כגון הולדת שחר ושלם, חתונת ירח ונכל, לחש עלילת האלים הנאבקים בנחש, וקטעים רבים נוספים.

 הכתבים הפולחניים 
ממוזער|225x225px|כתובת על קרדום: "חֿרצנ רב כהנמ", חרצן רב־הכהנים (UT a, AO 11611)ח. א. גינזברג, כתבי אוּגרית, מוסד ביאליק, 1936, עמ' 7|ימין
הטקסטים הפולחניים שנמצאו באוגרית הם כתבים שאינם שיריים, ומתארים את הפולחן שננהג בעת כתיבתם. בין כתבים אלה ניתן למצוא רשימות קורבנות: לאלים השוניםUT 1UT 19UT 22UT 23UT 144UT 1004, להגנת העיר אוגרית,UT 2 לימים השונים בחודש,UT 3 ולאלים שונים בתוספת מנחות מתכת.UT 5 בין סוגי הקורבנות ניתן למנות שֶׂיִים,UT 609 אלופים, "גדולות"UT 9 (בנות בקר) ו"דקות" (בנות הצאן), צאן, שלמים, ציפורים, ובין המנחות ניתן למצוא "שקלי כסף טוב" ו"שקלי חרוץ". בין האלים להם מובאים הקורבנות נמנים האלים המרכזיים במיתולוגיה כגון אל, רשף, אשרה, ענת, שפש, ים, ירח, עשתרת, בעל,UT 9 כושר, כושרות, דגון, ועשתר, אלים זוטרים כגון שכמן ושנם, בעל צפון, צמל (אם הנשרים), פדרי, ארצי, אל לבנון, ודדמש, קבוצות כגון "דר אל", " בעל" ו" אלים", כלומר קיבוצי אלים זוטרים הכפופים לאל ולבעל או קיבוץ האלים כולם, אלים חוריים, ואף צורות נוף כגון "ארץ ושמים", "צורים (הרים) ועמקים" ו"צפון" לבד. כתובת אחת מתארת את הפולחן בחודש הראשון, כולל החגים, הקרבנות, והמנהגים שנדרש המלך לקיים.UT 173

בין הרשימות הרבות שנמצאו ישנן רשימות בעלות זיקה פולחנית, כגון רשימת מקדשים,UT 14 רשימת אלים,UT 17 רשימת חמורים למעמדות הכהונה,UT 63 רשימת סוגי התגלויות של אלUT 107 ועוד. מקדשי אלים, יחד עם שמות אנשים פרטיים, נזכרים ברשימה של כמויות כסף או יין.UT 1088, 1090 לעיתים מעמדות כהונה נזכרים ברשימות מנהלתיות בין גילדות מקצועיות שונות.UT 81, 82

 דיווחים אסטרונומיים 
בין הכתבים נמצאו גם דיווחים אסטרונומיים.UT 143

 מכתבים 
ממוזער|מכתב באוגריתית, מתלמין ואחֿתמלך לאדוניתם (UT 95; AO 19940)
בארכיוני אוגרית נמצאו מכתבים רבים, בשפות שונות. בין המכתבים באוגריתית נמצאו מכתבים בהם המוען או הנמען הוא המלך או המלכה,UT 1005, 1007, 1011, 1012, 1014, 2008, 2010, 2062, 2063, 2064 התכתבויות בתוך משפחת המלוכה,UT 89, 95, 117, 1013, 1016, 2009, 2061 התכתבויות עם מלכי מקומות אחרים כגון מלכים מעל מלכי אוגרית (מלכי החתיםUT 118, 2060 ופרעהUT 1018) ומלכים שווים להם כגון מלכי כרכמישUT 1011 וצור,UT 2059 התכתבויות עם אנשי דת,UT 18 מכתבים מִן או לִפקידים גבוהים,UT 100, 2008 מכתבים בתוך המשפחה,UT 1021 מכתבים בין אנשים שמעמדם לא מובהר,UT 54, 138, 1015, 1017, 1019, 1020, 1021, 1023, 2065 ומכתבים שתכנם פגום ומעורפל.UT 13, 20, 21, 26, 101

הנושאים הנפוצים הנידונים במכתבים הם דרישות שלום (מעבר לברכת הנימוס הרגילה הפותחת מכתבים רבים),UT 89, 95, 100, 1015, 1018 נושאים כלכליים,UT 118, 1016, 1017, 1022, 1023 שחרור עבדים/משרתים,UT 1005, 1012, 1020 ענייני ספנות,UT 2008, 2059, 2061 ודיפלומטיה.UT 118, 1018, 2059, 2060, 2065 המכתבים נקראים, כמו במקרא,; ; ; ; ;  ו;  ו; ; ; ; ; ; ועוד. "ספר".UT 54, 138, 1005, 1022

 כתבים מנהליים 
ממוזער|250x250px|רשימת בעלי מקצועות באוגריתית (UT 80; AO 19962)|ימין
הכתבים המנהליים האוגריתיים כוללים בעיקר רשימות, כגון רשימות שמות אנשים למטרות שונות,UT 10, 15, 64, 66, 80, 91, 151, 153, 155, 162, 311, 313, 315, 316, 322, 323, 327, 328, 1061, 1064, 1065, 1066, 1067, 1069, 1070, 1071 רשימות הקשורות בגילדות,UT 169, 1038, 81, 82, 113, 147, 170, 300, 303, 304, 305, 306, 312, 314, 324, 325, 400, 1024, 1028, 1029, 1030, 1031, 1032, 1033, 1034, 1035, 1036, 1037, 1039, 1042, 1043, 1044, 1047 מיסים מיישוביםUT 65, 110, 111, 112, 159, 1046, 1082 או מאנשים,UT 326, 1060 תשלומים,UT 303, 307, 308, 324, 325, 330, 400, 1024, 1055, 1059, 1062 רשימות צבאיות,UT 113, 306, 321, 1121, 1122, 1123, 1124, 1125 רשימות הקשורות בספנות,UT 83, 319 רשימות הקשורות במזון,UT 12, 57, 84, 92, 93, 171, 1099, 1101, 1126, 1128 שמות בעלי שדות, כרמים, אדמות חקלאיות או נחלות,UT 85, 146, 300, 1063, 1079, 1081, 1102 אורך השירות שהתקבל מיישובים,UT 109, 110 מפקדי אוכלוסין,UT 119, 329, 1080 סחורות,UT 96, 120, 145, 310, 1128 רשימות קשורות ביין,UT 87, 301, 1084, 1085, 1086, 1087, 1089, 1090, 1091, 1092, 1093, 1099, 1126 בשמן,UT 1094, 1095, 1096, 1126, 1127 חטים ושעורים, אנשים בעלי תלמידים,UT 1048, 1049, 1050, 1051, 1052, 1053, 1099 שמות אנשים והממונים עליהם,UT 1076 לבוש,UT 164, 1106, 1107, 1108, 1109, 1110, 1111, 1112, 1113, 1114, 1115, 1117 מחירוני סחורות (באוגריתית "חתֿבנ", כלומר חשבון)UT 1127 ועוד.

כתבים אחרים שאינם רשימות כוללים חוזים,UT 1006 שטרות הענקת שדות מהמלך,UT 1008, 1009 הוראות מלכותיות,UT 1010 שמות על חותמי גליל ("מאַדֿמנ" באוגריתית),UT c, 168 וכתובות שיוך לאדם או לאנשים.UT 59, 165, 166, 167
 תרגילי כתיבה 
ממוזער|לוח תרגול כתיבה שנמצא באוגרית
בין הלוחות נמצאו תרגילי כתיבה שונים, כגון סדר האלפבית האוגריתי,UT 141, 320, 401, 1186, 1188; ראו לוח אלפביתי באתר המוזיאון הלאומי של דמשק רשימת מילים המתחילות באות י',UT 16 מבחן כתיבהUT 142 ולוח הכולל העתקה חלקית של מכתב יחד עם כמחצית מאותיות הא"ב לפי סדרן פעמיים וכמה מילים ואותיות ללא הקשר בסוף.UT 1019

 כתבים בשפות אחרות 
ממוזער|לוח חורי באלפבית אוגריתי
בין הכתובות הזרות באוגרית נמצאו כתובות פולחניות בחורית באלפבית האוגריתי בהם נזכרים אלים כנענים כגון אל, ענת, וכן אלים חוריים כגון כומרבי , נובדיג , חבת ועוד.UT 4, 7; ראו גם AO 11999, AO 12011, AO 12016, AO 17269, AO 17291 במוזיאון הלובר הטקסט המוזיקלי העתיק בעולם (ככל הנראה) נמצא באוגרית, ונכתב בחורית ואכדית.לוח מוזיקלי באתר המוזיאון הלאומי של דמשק

בחלק מהטקסטים האוגריתיים משולב מעט טקסט בכתב יתדות אכדי; ברוב המקרים מדובר במספר מצומצם של מילים בסוף רשימה לצורך זיהוי תוכן הרשימה או לסכמה.UT 81, 108, 110, 113, 119, 170, 301, 307, 321, 324, 400, 1046, 1181, 2019 בין הלוחות נמצא גם לוח פגום, המשווה אותיות אוגריתיות למקבילותיהן האכדיות העיצוריות.UT 1189 ייתכן שמספר טקסטים כתובים באכדית בכתב היתדות האוגריתי.UT 102-105 בדומה לרשימות הרבות שנכתבו באוגריתית, מספר רשימות שנמצאו באתר נכתבו באכדית, על לוחות עליהם נכתב גם טקסט אוגריתי. דוגמות לכך הם לוח עם רשימה קצרה של בדים ומספרים באכדית,UT 1116 או רשימת כמויות שמן באכדית.UT 2034

כתבים אחרים באכדית בלבד כוללים מכתבים, רשימות מנהליות, חוזים, טקסטים מילוניים, ועוד.

באוגרית נמצאו גם כתבים רבים בשומרית,לוחות שומריים במוזיאון הלובר: AO 17194, AO 17200, AO 17201, AO 17202 מצבהAO 13176 במוזיאון הלובר וחרפושיותAO 19290, AO 19287, AO 19292, AO 19294, AO 19295, ועוד במוזיאון הלובר במצרית עתיקה, ממצאים עם הירוגליפים חתיים,AO 13162, AO 18558, AO 21091, AO 28064 במוזיאון הלובר; לוח מלכותי באתר המוזיאון הלאומי של דמשק ולוח בקיפרו־מינואית . שני חצים עם כתובות שיוך באלפבית פיניקי נמצאו בעיר.AO 29856, AO 29857 במוזיאון הלובר

 מחוץ לאוגרית 
ימין|ממוזער|183x183 פיקסלים|הלהב שנמצא בנחל תבור, מוצג במוזיאון ישראל
כמה ממצאים כתובים באוגריתית נמצאו מחוץ לאוגרית: ב, קדש, כמד, צרפת (בפיניקיה), נחל תבור, תענך, בית שמש ובקרבת לרנקה. אחד הוא להב מנחל תבור ועליו כתובת באלפבית האוגריתי "ל[צ]לבעל ב[ן] פלצבעל".פרסום הלהב באתר רשות העתיקות, ופרסום הלהב באתר מוזיאון ישראל שני הוא לוח חרס פגום כתוב באלפבית אוגריתי שנמצא בבית שמש. לא ברור מה תכנו של הלוח, אך הוא כנראה דתי.פרסום הלוח באתר רשות העתיקות כתובת אחרת היא מתענך, וכוללת משלוח של אוכל כלשהו. שלוש הכתובות כתובות מימין לשמאל, בניגוד למרבית הכתבים שנמצאו באוגרית. כאמור, כמה חפצים אחרים, כגון מצרפת (עיר פיניקית), כמד ואף קפריסין, נמצאו על כתובות באוגריתית עליהם.

 המכתב מאוגרית בתל אפק 
בתל אפק נמצא מכתב מאוגרית בארמון המושל שבתל. המכתב עוסק במשלוחי חיטה מדרום כנען לאוגרית. חיטה מיבולי כנען נשלחת אליה, באמצעות נציב מצרים בכנען, משתי ערי הנמל העיקריות שלו, יפו ועכו, הנזכרות במכתב, ובתיווכה החיטה עוברת לאימפריה החתית.;משה כוכבי, אפק - אנטיפטויס חמשת אלפים שנות היסטוריה, רעננה, הוצאת הקיבוץ המאוחד, 1989, עמוד 73;המכתב באתר רשות העתיקות

 חשיפה 
רוב הטקסטים התגלו בחפירות הצרפתיות בין 1929–1969 באתר ראס שמרה; מעטים מהם התגלו מ־1971 והלאה בחפירות סוריות-צרפתיות בראס אבן־האני , דרומית לראס שמרה.

 הגילוי הראשוני 
ממוזער|הארמון המלכותי באוגרית
בחפירות העיר אוגרית, שנמצאה במקרה בשנים 1928–1929 בראס שמרה מצפון ללטקיה, נמצאו כמה מרבצים של לוחות חרס בכתב יתדות; כולם מתוארכים לשלב האחרון של אוגרית, בסביבות 1200 לפנה"ס.  נמצא כי הטקסטים נכתבו בשפה שמית צפון־מערבית לא ידועה.Aaron Demsky, 1977. "A Proto-Canaanite Abecedary dating from the period of the Judges and its implications for the history of the Alphabet", Tel Aviv 4:47ff. לוחות אחרים שנמצאו באתר נכתבו בשפות אחרות של כתב יתדות (שומרית, חורית ואכדית), כמו גם הירוגליפים מצריים וחתיים, וקיפרו־מינואית.

הלוחות נמצאו בספריית ארמון, ספריית מקדש ובשתי ספריות פרטיות, כנראה ייחודית בעולם באותה תקופה – האחת שייכת לדיפלומט בשם רפאנו. הספריות באוגרית הכילו כתבים דיפלומטיים, משפטיים, כלכליים, מנהליים, לימודיים, ספרותיים ודתיים.

 חפירות 1958 
במהלך חפירות 1958, נחשפה ספריית לוחות נוספת. עם זאת, אלה נמכרו בשוק השחור ולא הוחזרו מיד. "לוחות קלרמונט – ראס שמרה" נמצאות כעת במכון לעתיקות ונצרות, בית הספר לדת, אוניברסיטת קלרמונט, קלרמונט, קליפורניה. הם נערכו על ידי לורן ר. פישר בשנת 1971.Loren R. Fisher, The Claremont Ras Shamra Tablets, Loyola Press, 1972, 

 חפירות 1973 
לאחר 1970, היורש של קלוד שפר (חופר אוגרית) היה אנרי דה קונטנסון, ואחריו ז'אן מרגרון, מרגרט יון, ולאחר מכן איב קלבה ובסאם ג'מוס, שמאז 2005 מכהן בתפקיד המנהל הכללי של עתיקות ומוזיאונים.Henri de Contenson, Préhistoire de Ras Shamra, Ras Shamra-Ougarit VIII, 2 volumes, ERC, 1992; Marguerite Yon, The City of Ugarit at Tell Ras Shamra, Eisenbrauns, 2004,  (Translation of La cité d'Ugarit sur le Tell de Ras Shamra 1979) בשנת 1973 התגלה במהלך חפירות הצלה ארכיון המכיל כ־120 לוחות.

 חפירות 1994 
בשנת 1994 התגלו יותר מ־300 לוחות נוספים, אלפביתיים (כלומר אוגריתיים) והברתיים (אכדיים), המתוארכים לסוף תקופת הברונזה המאוחרת, בתוך בניין גזית גדול; אלה הם כתבי "ארכיון אוּרְתֶנוּ".Malbran-Labat, F. 1995. Les archives de la maison d'Ourtenou, Comptes rendus des séances de l'Académie des Inscriptions et Belles-Lettres, pp. 443–451
עד שנת 2000 נחשפו כבר 650 תעודות מארכיון אורתנו.

 חשיבות הכתבים 
כתבי אוגרית התגלו כחשובים להכרת תולדות המזרח הקדום, ובמיוחד להבנת התנ"ך. הלוחות שימשו חוקרי התנ"ך להבהרת טקסטים עבריים מקראיים וחשפו הקבלות רבות, תרבותיות, דתיות ולשוניות, בין ישראל ויהודה הקדומות ודתן לתרבויות השכנות. הלוחות חושפים הקבלות למנהגים הישראלים המתוארים במקרא; לדוגמה, הענקת חלק גדול יותר מהירושה לבן הבכור, ייבום ופדיון הבן היו מנהגים נפוצים גם בקרב האוגריתים. רשימות מסוימות הקשורות בחקלאותUT 2013 ובמרעהUT 2018 הושוו לפקידים המלכותיים של דוד המלך המפורטים בדברי הימים ( ו).

ייחודיים בין הטקסטים האוגריתיים הם הכתבים האקרוסטיכונים האלפביתיים הקדומים ביותר הידועים, רשימות אותיות בכתב יתדות אלפביתי, שבהן ניתן לראות לא רק את הסדר הקאנוני של הכתב העברי־פיניקי, אלא גם השמות המסורתיים לאותיות האלפבית.

 ראו גם 
 שירה אוגריתית
 מכתבי אל־עמארנה
 מכתבי תענך
 מכתבי כומידו
 ארכיון אבלה
 תעודות נוזי
 מרי
 Keilalphabetische Texte aus Ugarit

 לקריאה נוספת 

 פרסומים קיבוציים של הלוחות 
לפרסומי לוחות השירה בלבד, ראו שירה אוגריתית#לקריאה נוספת.

 צבי ושפרה רין, עלילות האלים, ענבל, 1996.
  – המהדורה השנייה (והראשונה באנגלית), הנחשבת לעיתים לאוסף הסטנדרטי של הכתבים האוגריתיים


 פרסומי לוחות ראשוניים 

 באוגריתית 
לפרסומים ראשוניים ללוחות השירה, ראו שירה אוגריתית#פרסומים ראשוניים של לוחות השירה. כל המאמרים מכתב העת "Syria" נמצאים גם באתר JSTOR, לעיון: https://www.jstor.org/journal/syria




















  (כולל חוזה באכדית)
  (כולל רשימות באכדית)
  (כולל רשימות באכדית)

 באכדית 

 חומרים על תוכן הכתבים 



Mark S. Smith, The Origins of Biblical Monotheism: Israel's Polytheistic Background and the Ugaritic Texts, Oxford/New York: Oxford University Press, 2001 (Abstract) 

 קישורים חיצוניים 

 לוחות חרס שנמצאו באוגרית ושמורים באוסף מוזיאון הלובר באתר מוזיאון הלובר
 כתבי אוגרית באתר המרכז לטכנולוגיה חינוכית

 הערות שוליים 

קטגוריה:אוגרית
קטגוריה:ארכיונים
קטגוריה:כנען
קטגוריה:תקופת הברונזה המאוחרת
קטגוריה:יצירות שנתגלו
קטגוריה:מכתבים
קטגוריה:ארכאולוגיה מקראית
קטגוריה:ממצאים ארכאולוגיים
קטגוריה:מסמכים היסטוריים